# Elena Retikevičiutė-Rich

### Straipsnis iš Vikipedijos, laisvosios enciklopedijos.

Elena Retikevičiutė-Rich

Elena Retikevičiutė-Rich (1911 m. kovo 2 d. Brooklyne, NY – JAV), pianistė, pedagogė, chorvedė, kompozitorė.

## [taisyti] Biografija

Tėvas Vincas Retikevičius (1871 m. gruodžio 20 d. – 1940 m. sausio 31 d.) kapelmeisteris – pučiamųjų orkestrų vadovas ir solistas. Todėl ir Elena pirmąsias muzikos žinias gavo iš tėvo. Išmokusi skambinti fortepijonu, dalyvavo tėvo rengiamuose koncertuose. Vėliau studijavo Hunter College New Yorke ir gavo bakalauro diplomą. Studijas dar tęsė Columbia University Teachers College ir įgijo magistro laipsnį. Bendruosius muzikos dalykus (teoriją, kompoziciją, dirigavimą, vokalą, fortepijoną) studijavo Julliard School of Music New Yorke, NY. Studijuodama pradėjo vadovauti lietuvių chorams.

Nuo 1930 vadovavo mišriajam ir vyrų „Lyros“ chorams Maspethe, NY. Kolektyvai buvo gan populiarūs ir daug koncertavo. 1930 – 1933 vadovavo pagarsėjusiam mišriajam chorui „Aidas“ Brooklyne, o nuo 1933 Brooklyno „Naujos gadynės" chorui. Su chorais organizavo koncertus lietuvių kolonijose, statė operetes ir dalyvavo tautiniuose renginiuose.

E. Retikevičiūtė dėstė muziką ir anglų kalbą įvairiose New Yorko bendrojo lavinimo mokyklose, buvo ir mokyklos vedėja, akompanavo lietuvių ir kitataučių koncertuose, radijo laidose, dėstė pedagoginiuose kursuose. Parašė operetę „Nebaigta kova“, kurią pastatė „Aido" choras ir parodė keliuose JAV miestuose. Sukūrė dainų chorui ir solistams.

## [taisyti] Šaltinis

Boleslovas Zubrickas. Pasaulio lietuvių chorvedžiai: enciklopedinis žinynas. Vilnius, 1999. Informacijos publikavimui gautas žodinis autoriaus leidimas.

Rodomas puslapis "http://lt.wikipedia.org../../../e/l/e/Elena_Retikevi%C4%8Diut%C4%97-Rich_5ab5.html"

Kategorijos: Lietuvos chorvedžiai | Lietuvos kompozitoriai | Lietuvos pedagogai

##### Views

- Straipsnis
- Aptarimas
- Dabartinė versija

##### Paieška